Francis Kalist

Francis Kalist (Reethapuram, Tamil Nadu, 1957ko azaroaren 23a) indiar elizgizon katolikoa da. 2008tik 2022ra Meeruteko apezpikua izan zen eta 2022az geroztik Pondicherry eta Cuddaloreko artzapezpikua da.

 Bizitza 
S. Kalist eta M. Mariammalen semea, Francis Kalist 1957ko azaroaren 23an jaio zen Ratapuramen, Kanyakumari barrutian, Tamil Nadun. Lehen mailako ikasketak jaioterrian egin ondoren, Sardhananko San Joan apaizgaitegi txikian sartu zen. Ranchiko San Alberto apaizgaitegi nagusian jarraitu zituen filosofia eta teologiako ikasketak. 1982ko abenduaren 30ean apaiztu zen Meeruten, eta elizbarruti horretan inkardinatuta geratu zen.

2008ko abenduaren 3an, Benedikto XVI.a aita santuak Meeruteko apezpiku izendatu zuen Patrick Nairren ordez. 2009ko otsailaren 8an jaso zuen apezpiku-ordenazioa Meeruteko Santa Maria akademian, Patrick Nair apezpikuaren eskutik. 

2022ko martxoaren 19an, Frantzisko aita santuak Pondicherry eta Cuddaloreko artzapezpiku metropolitar izendatu zuen, eta 2022ko apirilaren 29an hartu zuten kargua. 2022ko ekainaren 29an palioa jaso zuen Frantzisko aita santuaren eskutik, Vatikanoko San Petri basilikan.

 Ondorengotza apostolikoa 
thumb

 Erreferentziak 

 Kanpo estekak 

Kategoria:Indiako artzapezpikuak
Kategoria:Indiako katolikoak
Kategoria:Benedikto XVI.ak izendatutako apezpikuak
Kategoria:XX. mendeko indiarrak
Kategoria:XXI. mendeko indiarrak